ಕಟ್ಟಿಕೊಂಡ ಗಂಡನನ್ನೇ ಬಾಡಿಗೆ ನೀಡುವ ಹೆಂಡ್ತಿ.. ವೆಬ್ಸೈಟ್ ಆರಂಭಿಸಿದ ಚಾಲಾಕಿ! ಗಂಡನಲ್ಲಿರುವ ವಿವಿಧ ಕೌಶಲ್ಯ ಬಳಕೆ ಮಾಡಿಕೊಂಡು ಹಣ ಗಳಿಕೆಗೆ ಮುಂದಾಗಿರುವ ಪತ್ನಿಯೋರ್ವಳು, ಆತನನ್ನೇ ಬಾಡಿಗೆ ನೀಡುತ್ತಿದ್ದಾಳೆ.ಬ್ರಿಟನ್: ಹಣದಾಸೆಯಿಂದ ಕಟ್ಟಿಕೊಂಡ ಹೆಂಡತಿಯನ್ನು ಮಾರಾಟ ಮಾಡಿರುವ ಅನೇಕ ಪ್ರಕರಣಗಳು ನಡೆದಿರುವುದು ವರದಿಯಾಗಿವೆ. ಆದರೆ, ಬ್ರಿಟನ್ನ ಮಹಿಳೆಯೋರ್ವಳು ಇದಕ್ಕೆ ತದ್ವಿರುದ್ಧವಾಗಿ ಗಂಡನನ್ನೇ ಬಾಡಿಗೆಗೆ ಕೊಡುತ್ತಾರಂತೆ. ಅದಕ್ಕೆ ಅವರು ತೆಗೆದುಕೊಳುತ್ತಿರುವುದು ಕೇವಲ 3,365 ರೂಪಾಯಿಯಂತೆ. ಇಷ್ಟಕ್ಕೂ ಮಹಿಳೆ ಇಂತಹ ನಿರ್ಧಾರ ಕೈಗೊಳ್ಳಲು ಕಾರಣ ಏನು ಎಂಬುದು ಮಾತ್ರ ವಿಚಿತ್ರ.ಯುನೈಟೆಡ್ ಕಿಂಗ್ಡಮ್ನ ಲಾರಾ ಯಂಗ್ ಎಂಬ ಮಹಿಳೆ ಹೆಚ್ಚುವರಿ ಹಣ ಗಳಿಕೆ ಮಾಡುವ ಉದ್ದೇಶದಿಂದ ಈ ಉಪಾಯ ಕಂಡುಕೊಂಡಿದ್ದಾರೆ. ಗಂಡನಲ್ಲಿರುವ ವಿವಿಧ ಕೌಶಲ್ಯ ಬಳಸಿಕೊಳ್ಳಲು Rent my handy husband ಎಂಬ ವೆಬ್ಸೈಟ್ ಪ್ರಾರಂಭಿಸಿದ್ದಾರೆ. ಇದರ ಮೂಲಕ ಇತರೆ ಮಹಿಳೆಯರಿಗೆ ತನ್ನ ಗಂಡನನ್ನ ಬಾಡಿಗೆ ನೀಡುತ್ತಾಳೆ. ಅದಕ್ಕೋಸ್ಕರ ಹಣ ಪಡೆದುಕೊಳ್ಳುತ್ತಿದ್ದಾಳೆ.ಲಾರಾ ಯಂಗ್ ಪತಿ ಜೇಮ್ಸ್ ವಿವಿಧ ಉದ್ಯೋಗಗಳಲ್ಲಿ ಮಾಸ್ಟರ್ ಅಗಿದ್ದಾರೆ. ಮುಖ್ಯವಾಗಿ ಮನೆಯ ಪಿಠೋಪಕರಣ, ಡೈನಿಂಗ್ ಟೇಬಲ್, ಚಿತ್ರಕಲೆ, ಮನೆಯ ಅಲಂಕಾರ ಸೇರಿದಂತೆ ಅನೇಕ ಕೆಲಸ ಮಾಡ್ತಾರೆ. ಹೀಗಾಗಿ, ಅವರನ್ನ ಬಾಡಿಗೆ ನೀಡುವ ಮೂಲಕ ಬೇರೆಯವರ ಮನೆ ಕೆಲಸ ಮಾಡಿಸಿ ಹಣ ಗಳಿಸುತ್ತಿದ್ದಾರೆ. ಇದಕ್ಕೋಸ್ಕರ ಅನೇಕರು ಜೇಮ್ಸ್ರನ್ನು ಆನ್ಲೈನ್ ಮೂಲಕ ಬುಕ್ ಮಾಡ್ತಿದ್ದಾರೆ.ಜೇಮ್ಸ್ ಹಾಗೂ ಲಾರಾಗೆ ಮೂವರು ಮಕ್ಕಳಿದ್ದು, ಈ ಹಿಂದೆ ಜೇಮ್ಸ್ ಗೋದಾಮಿನಲ್ಲಿ ಕೆಲಸ ಮಾಡ್ತಿದ್ದರು. ಆದರೆ, ಮಕ್ಕಳ ಆರೈಕೆಗೋಸ್ಕರ ಎರಡು ವರ್ಷಗಳ ಹಿಂದೆ ಕೆಲಸ ತೊರೆಯುತ್ತಾರೆ. ಇದೀಗ, ಅವರಿಗೆ ಇನ್ನಿಲ್ಲದ ಬೇಡಿಕೆ ಬಂದಿದ್ದು, ಹೊಸ ಕೆಲಸದಿಂದ ಕೈತುಂಬಾ ಹಣ ಗಳಿಸುತ್ತಿದ್ದಾರೆ.